Regter kap dept. oor skoolsluitings | Nuus24
Regter kap dept. oor skoolsluitings
Sluiting van skole draai in hof
Wes-Kaap: 27 skole sluit dalk oor 'swak onderwys'
Kaapstad – Die Wes-Kaapse hooggeregshofregter Siraj Desai het uitgevaar teen die regspan van die provinsiale departement van onderwys, wat 'n dringende aansoek teenstaan teen die sluiting van 18 skole in die provinsie, het RSG Woensdag berig.Advokaat Eduard Fagan het aan die hof gesê dat die departement nasionale
regeringsbeleid aanvaar en geïmplementeer het. Desai het gevra waarom die besluit om die skole te sluit so haastig geneem is. Die regter het aan die departement se regspan gesê wanneer skole nie funksioneer nie, moet hulle reggeruk word en nie gesluit word nie. Hy het die vraag gevra
of daar dalk bymotiewe was vir die haas om skole te sluit in arm gebiede wat lank onderdruk was. Senior advokaat Norman Arendse het Woensdag namens die skole betoog dat beraadslagings deur die provinsiale onderwysdepartement gebrekkig was en dat daar nie aan vereistes vir openbare sittings voldoen is nie. Die saak duur voort.Volg Nuus24 op Twitter.– RSG